ai4bharat/Pralekha huggingface dataset:
সংস্কৃতিমন্ত্রক
অভিন্ন বৌদ্ধ পরম্পরা সম্পর্কিত এসসিও-র প্রথম অনলাইন আন্তর্জাতিক প্রদর্শনীর আজ সূচনা হয়েছে
নয়াদিল্লি, ৩০ নভেম্বর, ২০২০
উপ-রাষ্ট্রপতি শ্রী এম ভেঙ্কাইয়া নাইডু এবং সাংহাই সহযোগিতা সংগঠন  পরিষদের সরকার প্রধানদের সভাপতি হিসাবে আজ নতুন দিল্লিতে ভিডিও কনফারেন্সের মাধ্যমে এসসিও-র সরকার প্রধান পরিষদের ১৯তম বৈঠকে যোগ দিয়ে অভিন্ন বৌদ্ধ পরম্পরা সংক্রান্ত প্রথম অনলাইন প্রদর্শনীর সূচনা করেন।
এসসিও-র অনলাইনে এ ধরনের আন্তর্জাতিক প্রদর্শনী এই প্রথম। নতুন দিল্লির জাতীয় সংগ্রহালয়ের পক্ষ থেকে এই প্রদর্শনী আয়োজন করা হয়েছে। সংগঠনের সদস্য রাষ্ট্রগুলির সক্রিয় সহযোগিতায় এই প্রদর্শনী আয়োজিত হয়েছে। প্রদর্শনীতে থ্রিডি স্ক্যানিং, ওয়েবজিএল প্ল্যাটফর্ম, ভার্চ্যুয়াল স্পেস ইউটিলাইজেশন, ইনোভেটিভ কিউরেশন এবং ন্যারেশন পদ্ধতির মতো অত্যাধুনিক শিল্পকলা প্রযুক্তির প্রয়োগ করা হয়েছে।
বিশ্বের যে কোনও স্থান থেকে https://nmvirtual.in লিঙ্কে ক্লিক করে প্রদর্শনী দেখা যেতে পারে।
বৌদ্ধধর্মের আদর্শ এবং মধ্য এশিয়ার শিল্পকলার সঙ্গে সাংহাই সহযোগিতা সংগঠনের প্রতি সদস্য দেশের যোগসূত্র রয়েছে। অনলাইন এই আন্তর্জাতিক প্রদর্শনী সকলের কাছে বৌদ্ধ শিল্পের প্রাচীনতম নিদর্শনগুলি দেখার সুযোগ করে দিয়েছে। কোনও একটি দেশের ভৌগোলিক সীমা ছাড়িয়ে এ ধরনের অনলাইন প্রদর্শনীর বর্তমান মহামারী পরিস্থিতিতে পরস্পরের সম্পর্ককে আরও নিবিড়তর করার ও বিভিন্ন সমস্যা দূরীকরণে তথা সম্পর্কের পুনরুজ্জীবনে তাৎপর্যপূর্ণ ভূমিকা পালন করতে পারবে।
অনলাইনে আন্তর্জাতিক এই প্রদর্শনীতে সমগ্র এশিয়া মহাদেশের বিভিন্ন সংগ্রহালয়ে প্রদর্শিত সুনিপুণ শিল্পকলা দেখা সম্ভব। প্রদর্শনীতে নতুন দিল্লির জাতীয় সংগ্রহালয় ছাড়াও কলকাতার ভারতীয় সংগ্রহালয়, কাজাখস্থানের জাতীয় সংগ্রহালয় দুন হিউএন অ্যাকাডেমি কিরগিজস্থানের ন্যাশনাল হিস্টোরিকাল সংগ্রহালয়, পাকিস্তান মিউজিয়াম, মস্কোর স্টেট মিউজিয়াম অফ ওরিয়েন্টাল আর্ট, কাজিকিস্তানের ন্যাশনাল মিউজিয়াম অফ অ্যান্টিকুইটিজ প্রভৃতি সংগ্রহালয় অংশ নিয়েছে। একজন দর্শক অনলাইনে এই প্রদর্শনীতে ভারতীয় বৌদ্ধ নিদর্শনগুলির পাশাপাশি, ত্রিমাত্রিক ভার্চ্যুয়াল ফরম্যাটে অন্যান্য বৌদ্ধ স্থান ও নিদর্শন প্রত্যক্ষ করতে পারেন। প্রদর্শনীতে মস্কোর স্টেট ওরিয়েন্টাল আর্ট মিউজিয়ামে ১০০টিরও বেশি নিদর্শন এই প্রদর্শনীতে রাখা হয়েছে। চীনে দুণ হিউএন অ্যাকাডেমি, বৌদ্ধ শিল্পের এক বিপুল ডিজিটাল সম্ভার দর্শকদের সামনে নিয়ে এসেছে।
নতুন দিল্লির জাতীয় মিউজিয়ামের পক্ষ থেকে প্রদর্শনীতে ত্রিমাত্রিক ভার্চ্যুয়াল পদ্ধতিতে সংগ্রহালয়ের একাধিক নিদর্শন দেখানোর ব্যবস্থা করা হয়েছে। উল্লেখ করা যেতে পারে, প্রধানমন্ত্রী শ্রী নরেন্দ্র মোদী গতকাল তাঁর মন কি বাত অনুষ্ঠানে সাংস্কৃতিক ক্ষেত্রে প্রযুক্তির প্রয়োগে উদ্ভাবনমূলক প্রচেষ্টার জন্য নতুন দিল্লির জাতীয় সংগ্রহালয়ের প্রচেষ্টার ভুয়সী প্রশংসা করেন।
প্রধানমন্ত্রীরদপ্তর
পাঞ্জিম থেকে ভাস্কোর মধ্যে সংযোগ গড়ে ওঠায় পর্যটন প্রসারের পাশাপাশি জনসাধারণকেও স্বস্তি দেবে: প্রধানমন্ত্রী
নয়াদিল্লি, ৫ মার্চ, ২০২৩
জাতীয় জলপথ ৬৮ নির্মাণে গোয়ার পাঞ্জিম থেকে ভাস্কোর দূরত্ব ৯ কিলোমিটার কমে যাওয়ায় সন্তোষ প্রকাশ করেছেন প্রধানমন্ত্রী। এতে কেবলমাত্র ২০ মিনিটের মধ্যে এই দূরত্ব অতিক্রম করা যাবে। আগে পাঞ্জিম থেকে ভাস্কোর দূরত্ব ছিল প্রায় ৩২ কিলোমিটার এবং এই দূরত্ব অতিক্রম করতে সময় লাগতো প্রায় ৪৫ মিনিট।
কেন্দ্রীয় বন্দর, জাহাজ, জলপথ এবং পর্যটন প্রতিমন্ত্রী শ্রী শ্রীপদ ওয়াই নায়েকের ট্যুইটের প্রত্যুত্তরে প্রধানমন্ত্রী বলেন, গোয়ার পাঞ্জিম থেকে ভাস্কোর মধ্যে এই সংযোগ পর্যটন প্রসারের পাশাপাশি জনসাধারণের কাছেও স্বস্তিদায়ক হবে।
প্রধানমন্ত্রী ট্যুইটে বলেন, “পাঞ্জিম থেকে ভাস্কোর মধ্যে এই সংযোগ পর্যটন প্রসারের পাশাপাশি জনসাধারণের কাছেও স্বস্তিদায়ক হবে।”
PG/AB/NS
(
স্বাস্থ্যওপরিবারকল্যাণমন্ত্রক
ইন্ডিয়ান রেড ক্রস সোসাইটির রাজ্য ও কেন্দ্রশাসিত অঞ্চলের নেতৃত্বের বৈঠকের উদ্বোধনে ডঃ মনসুখ মান্ডব্য
নয়াদিল্লি, ২২ সেপ্টেম্বর, ২০২২
“সেবা ও সহযোগ হ’ল আমাদের উত্তরাধিকারের অংশ এবং আমাদের সংস্কারের অবিচ্ছেদ্য অঙ্গ। ইন্ডিয়ান রেড ক্রস সোসাইটির আইআরসিএস - এর মূল চিন্তাভাবনা নির্ধারণ করে এটি। তারা মানবতার সেবায় এবং প্রয়োজনের সময় অন্যকে সাহায্য করার লক্ষ্যে কাজ করে চলে” – বললেন কেন্দ্রীয় স্বাস্থ্য ও পরিবার কল্যাণ মন্ত্রী এবং আইআরসিএস – এর চেয়ারম্যান ডঃ মনসুখ মান্ডব্য। তিনি আজ দিল্লিতে আইআরসিএস – এর রাজ্য ও কেন্দ্রশাসিত অঞ্চলের নেতৃত্বের বৈঠকের উদ্বোধন করেন। দু’দিনব্যাপী এই চিন্তন শিবিরের লক্ষ্য হ’ল আইআরসিএস – এর কর্মপন্থার উন্নয়ন নিয়ে আলোচনা করা।
রেড ক্রস – এর রাজ্য শাখাগুলির চেয়ারম্যান, ভাইস চেয়ারম্যান ও সচিব সহ অন্য প্রতিনিধিরা এই বৈঠকে যোগ দিয়েছেন।
আইআরসিএস-কে তাদের প্রশংসনীয় কাজের জন্য অভিনন্দন জানিয়ে ডঃ মান্ডব্য বলেন, “রেড ক্রস জনগণের আশা হিসাবে চিহ্নিত হয়”। সময়ের সঙ্গে তাল মিলিয়ে নিজেদের কাজের ধারা বজায় রাখার জন্য আইআরসিএস-কে সতর্ক করে দেন তিনি। শ্রী মান্ডব্য বলেন, তাদের উচিৎ নিজেদের ক্ষমতা ও দুর্বলতা সম্পর্কে আত্মসমীক্ষা করা এবং সময় পরিবর্তনের সঙ্গে সঙ্গে কিভাবে নিজেদের আরও উন্নত করা যায়, সেদিকে নজর দেওয়া।
ভারতীয় স্বাস্থ্য ক্ষেত্রে বর্তমানে যে উন্নয়ন হচ্ছে, বিশেষ করে কোভিড অতিমারীর সময় দেশ যেভাবে এগিয়ে গেছে, সেদিকে দৃষ্টি আকর্ষণ করে কেন্দ্রীয় মন্ত্রী বলেন, “আমরা সর্বদাই অন্য দেশের স্বাস্থ্য পরিকাঠামো নিয়ে বিশেষ নজর রাখতাম। কিন্তু, কোভিড অতিমারী আমাদের স্বাস্থ্য পরিকাঠামো ব্যবস্থাপনার মজবুত দিকটি তুলে ধরেছেন। বিভিন্ন উন্নত দেশের দুর্বলতাও প্রকাশ করেছে। ভারত কেবলমাত্র শুধু যে কোভিড পরিস্থিতির মোকাবিলা করেছে, তাই নয়, বিভিন্ন দেশকে ওষুধ ও ভ্যাকসিন মৈত্রী কর্মসূচির আওতায় প্রতিষেধক দিয়ে আন্তর্জাতিক স্তরে সাহায্যের হাতও বাড়িয়ে দিয়েছে। গুণগতমানের দিক থেকে আমাদের ওষুধ কখনই পিছিয়ে পড়েনি। এটি অত্যন্ত গর্বের এবং আমরা পরিস্থিতির সুযোগ নিয়ে কখনই চড়া মূল্য নির্ধারণ করিনি। এ থেকে আমাদের ‘বসুধৈব কুটুম্বকম্’ দর্শনের উপর গভীর বিশ্বাস প্রতিফলিত হয়।
ডঃ মান্ডব্য আইআরসিএস – এর কাজ আরও সম্প্রসারিত করার জন্য অংশগ্রহণকারীদের কাছে পরামর্শ চান।
PG/PM/SB
(Visitor Counter : 105
প্রতিরক্ষামন্ত্রক
২০২১-২২ অর্থবর্ষে জিআরএসই ৫৬ কোটি ৭০ লক্ষ টাকা অন্তর্বর্তীকালীন লভ্যাংশ মিটিয়েছে
কলকাতা, ০১ এপ্রিল, ২০২২
গার্ডেন রিচ শিপবিল্ডার্স অ্যান্ড ইঞ্জিনিয়ার্স লিমিটেড  ২০২১-২২ অর্থবর্ষে শেয়ারধারকদের অন্তর্বর্তীকালীন লভ্যাংশ হিসেবে ৫৬ কোটি ৭০ লক্ষ টাকা মিটিয়েছে। সংস্থাটি সরকারকে অন্তর্বর্তীকালীন লভ্যাংশ হিসেবে ৪২ কোটি ২৪ লক্ষ ৩৯ হাজার ১৩৮ কোটি টাকার চেক প্রতিরক্ষা মন্ত্রী শ্রী রাজনাথ সিং-এর হাতে তুলে দিয়েছে। সংস্থার চেয়ারম্যান তথা ম্যানিজিং ডাইরেক্টর  শ্রী পি আর হরি নতুন দিল্লিতে বৃহস্পতিবার এই লভ্যাংশ চেক প্রতিরক্ষা মন্ত্রীর হাতে তুলে দেন। অনুষ্ঠানে প্রতিরক্ষা সচিব ডঃ অজয় কুমার, প্রতিরক্ষা উৎপাদন বিভাগের অতিরিক্ত সচিব শ্রী সঞ্জয় জাজু, জিআরএসই-র নির্দেশক  শ্রী এস কে দাশ প্রমুখ উপস্থিত ছিলেন।
উল্লেখ করা যেতে পারে, রাষ্ট্রায়ত্ত জিআরএসই ২০২১-২২ অর্থবর্ষে প্রতি ১০ টাকার ইক্যুইটি শেয়ারে ৪ টাকা ৯৫ পয়সা অন্তর্বর্তীকালীন লভ্যাংশ ঘোষণা করেছে। ২০২০-২১ অর্থবর্ষে প্রতি ১০ টাকার ইক্যুইটি শেয়ারে অন্তর্বর্তীকালীন লভ্যাংশের পরিমাণ ছিল ৩ টাকা ৮৫ পয়সা, যা এবার ২৮.৫৭ শতাংশ বেড়েছে। এই সংস্থাটি গত ২৮ বছর ধরে নিয়মিতভাবে তার শেয়ারধারকদের লভ্যাংশ মিটিয়ে আসছে। সংস্থার কাছে গত ৩১শে ডিসেম্বর পর্যন্ত বরাতের পরিমাণ ছিল ২৪ হাজার ৬০৫ কোটি টাকা।
CG/BD/SKD/
(Visitor Counter : 5
বস্ত্রমন্ত্রক
সরকার তিন বছরের মধ্যে তাঁত বস্ত্রের উৎপাদন দ্বিগুণ এবং রপ্তানির পরিমাণ চার গুণ বাড়ানোর লক্ষ্যে কমিটি গঠন করেছে
নতুন দিল্লি, ২০ আগস্ট, ২০২১
কেন্দ্রীয় সরকার আগামী ৩ বছরের মধ্যে তাঁত বস্ত্রের উৎপাদন দ্বিগুণ করতে এবং রপ্তানির পরিমাণ বাড়িয়ে চার গুণ করার লক্ষ্যে ফ্যাশন ডিজাইন কাউন্সিল অফ ইন্ডিয়া-র চেয়ারম্যান শ্রী সুনীল সেঠির নেতৃত্বে একটি কমিটি গঠন করেছে। জাতীয় তন্তুবায় দিবস উদযাপন উপলক্ষে গত ৭ আগস্ট সরকার এই কমিটি গঠনের কথা ঘোষণা করে। উৎপাদন দ্বিগুণ করা এবং রপ্তানির পরিমাণ বাড়িয়ে চার গুণ করার লক্ষ্যে গঠিত এই কমিটি প্রয়োজনীয় পদক্ষেপ গ্রহণে সরকারকে সুপারিশ করবে। কমিটির বাকি সদস্যরা হলেন -
ডঃ সুধা ধিংড়া, অধ্যাপক, এনআইএফটি, নতুন দিল্লি
শ্রীমতী সেফালি বৈদ্য, ফ্রিল্যান্স রাইটার, পুণে
শ্রীমতী অনঘা গিয়াসাস, প্রতিষ্ঠাতা, মেসার্স সুধামিনি হ্যান্ডলুমস, পুণে
শ্রী সুকেত ধীর, ফ্যাশান ডিজাইনার, নতুন দিল্লি
শ্রী সুনীল অলঘ, ম্যানেজিং ডায়রেক্টর, মেসার্স এসকেএ অ্যাডভাইসর প্রাইভেট লিমিটেড এবং মেসার্স বিটানিয়া ইন্ডাস্ট্রিস লিমিটেড, মুম্বাইয়ের প্রাক্তন ম্যানেজিং ডায়রেক্টর এবং মুখ্য-কার্যনির্বাহী আধিকারিক
ডঃ কে এন প্রভু, মেসার্স প্যারাডিয়াম ইন্টারন্যাশনাল, কারুর
শ্রী হেতল আর মেহেতা, চেয়ারম্যান, সায়েন্স ইঞ্জিনিয়ারিং অ্যান্ড টেকনলোজিক্যাল আপলিফ্টমেন্ট ফাউন্ডেশন, সুরাট। এছাড়াও জোনাল আধিকারিক শ্রী মনোজ জৈন এবং শ্রী এস বন্দ্যোপাধ্যায় কমিটির সঙ্গে থাকবেন এবং প্রয়োজনীয় পরামর্শ দেবেন। কমিটির বিচার্য বিষয়গুলির মধ্যে রয়েছে :
• তন্তুবায়দের আয় বাড়ানোর পাশাপাশি তাঁত বস্ত্রের গুণমান বৃদ্ধি তথা উৎপাদনশীলতা দ্বিগুণ করার লক্ষ্যে প্রয়োজনীয় কৌশল ও নীতি প্রণয়ন।
• নকশা প্রণয়নকারী, ক্রেতা সংস্থা ও প্রতিষ্ঠান, সংগঠন তথা রপ্তানিকারীদের সঙ্গে তন্তুবায় এজেন্সিগুলির সহযোগিতা গড়ে তুলতে পন্থা-পদ্ধতি চূড়ান্ত করা।
• তাঁত বস্ত্রের রপ্তানি চার গুণ করতে প্রয়োজনীয় পদক্ষেপ গ্রহণে পরামর্শদান।
• দেশীয় বাজারে তাঁত বস্ত্রের বিপণন বাড়াতে পন্থা-পদ্ধতি খুঁজে বের করা।
• কাঁচামাল, ঋণ সহায়তা, প্রযুক্তিগত মনোন্নয়ন, দক্ষতার বিকাশ এবং নকশা প্রণয়নের ক্ষেত্রে প্রয়োজনীয় ব্যবস্থা গ্রহণে পরামর্শ।
দেশের বিভিন্ন জায়গায় প্রয়োজন সাপেক্ষে যাতায়াতের জন্য কমিটির সদস্যদের টিএ / ডিএ দেওয়া হবে। গঠিত কমিটি ৩০ দিনের মধ্যে প্রাথমিক সুপারিশ এবং ৪৫ দিনের মধ্যে চূড়ান্ত প্রতিবেদন মন্ত্রকের কাছে জমা দেবে।
CG/BD/AS
(Visitor Counter : 145
প্রতিরক্ষামন্ত্রক
প্রতিরক্ষা গবেষনা এবং পরীক্ষা কেন্দ্রটি মনোহর পারিক্করের নামে নামাঙ্কিত
নয়াদিল্লী, ১৮ ফেব্রুয়ারি, ২০২০
সরকার ‘প্রতিরক্ষা গবেষনা এবং পরীক্ষা কেন্দ্র’ টির নাম পরিবর্তন করে ‘মনোহর পারিক্কর প্রতিরক্ষা গবেষনা ও পরীক্ষা কেন্দ্র’ করার সিদ্ধান্ত নিয়েছে। প্রয়াত মনোহর পারিক্করকে সম্মান জানাতেই এই সিদ্ধান্ত নেওয়া হয়েছে।
প্রতিরক্ষা মন্ত্রীরা এই প্রতিষ্ঠানের কার্যকরী কমিটিতে পৌরহিত্য করে থাকেন।
কর্মজীবনে জনসেবায় নিজেকে উৎসর্গ করেছিলেন পারিক্কর। সর্বদা অদম্য মানসিকতা এবং যেকোন ক্ষেত্রেই তিনি নির্ভীকতার পরিচয় দিয়েছিলেন। ২০১৪ সালের ৯ নভেম্বর থেকে ২০১৭র ১৪ই মার্চ পর্যন্ত তিনি প্রতিরক্ষা মন্ত্রীর দায়িত্বভার সামলেছিলেন। পারিক্কর প্রতিরক্ষা মন্ত্রী থাকাকালীন উরি, পাঠানকোটে হামলার মতো ঘটনার যোগ্য জবাব দিয়েছিলেন। সশ্বস্ত্র বাহিনীতে এক পদ এক পেনশন রূপায়ণের ক্ষেত্রে তাঁর অবদান অবিস্মরণীয়। প্রতিরক্ষা মন্ত্রকের অর্ন্তগত একটি স্বশাসিত পর্ষদ আয়ডিএসএ। ১৯৬৫ সালে দিল্লীতে আয়ডিএসএ-র প্রতিষ্ঠা হয়। নিরাপত্তা এবং সুরক্ষা ক্ষেত্রে গবেষণা ও নীতি নির্ধারণে গুরুত্বপূর্ণ ভূমিকা পালন করে থাকে আয়ডিএসএ। জাতীয় ও আর্ন্তজাতিক ক্ষেত্রে নিরাপত্তা বৃদ্ধি, প্রতিরক্ষা ও নিরাপত্তা সংক্রান্ত বিষয়ে জ্ঞান সম্প্রসারণ করার ক্ষেত্রে আয়ডিএসএ দায়িত্বের সঙ্গে কাজ করে চলেছে। এই প্রতিষ্ঠানে প্রতি বছর একাধিক জাতীয় এবং আর্ন্তজাতিক স্তরে আলোচনা চক্রের আয়োজন করা হয়ে থাকে। প্রতিরক্ষা ক্ষেত্রে গুরুত্বপূর্ণ উন্নতির স্বার্থে নিয়মিত গোলটেবিল বৈঠক এবং কর্মশালারও আয়োজন করে থাকে এই প্রতিষ্ঠান।
CG/ SS /NS
(Visitor Counter : 122
জাহাজচলাচলমন্ত্রক
জাহাজ চলাচল মন্ত্রক অভ্যন্তরীণ জলপথ পরিবহনে উৎসাহদানে জল পথ ব্যবহারের ভাড়ায় ছাড় দিয়েছে
নয়াদিল্লী, ২৪ জুলাই, ২০২০
জাহাজ চলাচল মন্ত্রক অভ্যন্তরীণ জলপথ পরিবহনকে পরিপূরক, পরিবেশ বান্ধব এবং স্বল্পমূল্যের পরিবহন ব্যবস্থা হিসেবে তুলে ধরার জন্য ভারত সরকারের দৃষ্টিভঙ্গী বিচার করে জলপথ ব্যবহারের ভাড়ায় ছাড় দেওয়ার সিদ্ধান্ত নিয়েছে। প্রাথমিকভাবে ৩ বছরের জন্য এই ভাড়া ছাড় দেওয়া হবে।
কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভ্য বলেছেন, দেশে বর্তমানে মোট পণ্যবাহী যানবাহনের মধ্যে মাত্র ২ শতাংশ জলপথ দিয়ে চলাচল করে। জলপথে এই ভাড়া ছাড় দেওয়ার সিদ্ধান্তে শিল্প সংস্থাগুলি তাদের প্রয়োজন অনুযায়ী জাতীয় জলপথ ব্যবহারে আগ্রহী হয়ে উঠবে বলে মনে করা হচ্ছে। এই জলপথ পরিবহন যথেষ্টই পরিবেশ বান্ধব এবং সস্তা। এতে খরচও কম লাগে। এই ভাড়া ছাড়ের ফলে অন্যান্য পরিবহন ব্যবস্থাগুলির ওপর নির্ভরশীলতা যেমন কমিয়ে আনবে তেমনই সহজে ব্যবসায় উৎসাহ যোগাবে বলে জানিয়েছেন কেন্দ্রীয় মন্ত্রী।
জাতীয় জলপথে জাহাজের মাধ্যমে পণ্য পরিবহনের জন্য এই ভাড়া প্রযোজ্য ছিল। বর্তমানে অভ্যন্তরীণ জলপথ পরিবহণ কর্তৃপক্ষ অভ্যন্তরীণ পণ্যবাহী জাহাজ চলাচলের জন্য প্রতি কিলোমিটারে 'গড় নিবন্ধিত টনেজ' অর্থাৎ টনের হিসাবে জাহাজের উপর ধার্য শুল্ক অনুযায়ী ০.০২ টাকা এবং অভ্যন্তরীণ ক্রুজ ভেসেলের জন্য প্রতি কিলোমিটারে ০.০৫ টাকা জল পথের ভাড়া হিসেবে আদায় করে থাকে।
এই সিদ্ধান্ত গ্রহণের ফলে অভ্যন্তরীণ পণ্যবাহী জাহাজ চলাচল বৃদ্ধি পাবে। এতে অর্থনৈতিক কর্মকান্ড এবং সামগ্রিক অঞ্চলের উন্নয়ন সম্ভবপর হবে।
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৮ই ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৯ কোটি ৫৬ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯৩হাজার ৭শো ৩৩ জন।
মোট সংক্রমিতের ১ শতাংশের কম, মাত্র ০.২৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.৩৬ শতাংশ।
গত চব্বিশ ঘন্টায় আরোগ্য লাভ করেছেন ৯ হাজার ৫শো ২৫ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৮৯ হাজার ১৩৭ জন।
গত চব্বিশ ঘন্টায় নতুন করে সংক্রমিত হয়েছেন ৮ হাজার ৪শো ৩৯ জন।
দৈনিক সংক্রমিতের হার গত ৬৫দিন ধরে ২ শতাংশের কম, আজ এই হার ০.৭ শতাংশ।
সাপ্তাহিক সংক্রমিতের হার ২৪ দিন ধরে ১ শতাংশের নিচে রয়েছে, বর্তমানে ০.৭৬ শতাংশ।
মোট নমুনা পরীক্ষা হয়েছে ৬৫ কোটি ৬ লক্ষ।
CG/CB/NS
(Visitor Counter : 94
প্রধানমন্ত্রীরদপ্তর
প্রধানমন্ত্রী স্বচ্ছতার বিষয়ে প্রচার চালাতে সীতাপুরের সাংসদ রাজেশ ভার্মার প্রচেষ্টার প্রশংসা করেছেন
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী স্বচ্ছতার বিষয়ে প্রচার চালাতে উত্তর প্রদেশের সীতাপুরের লোকসভা কেন্দ্রের সাংসদ রাজেশ ভার্মার প্রচেষ্টার প্রশংসা করেছেন।
সীতাপুরের সাংসদের এক ট্যুইটের জবাবে প্রধানমন্ত্রী তাঁর ট্যুইটে বলেন;
“আমি বিশ্বাস করি যে এই প্রচেষ্টা পরিবেশকে স্বচ্ছ করতে জনগণের মধ্যে সচেতনতা বাড়াবে। পাশাপাশি স্বচ্ছতার সঙ্গে যুক্ত নানা কাজে জড়িত হওয়ার বিষয়েও তাঁদে্র উদ্বুদ্ধ করবে।”
PG/PM/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১১২ কোটি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১৩ কোটিরও বেশি অব্যবহৃত টিকার ডোজ রয়েছে
নতুনদিল্লী, ৩১শে অক্টোবর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১১১,৯৮,৭৮,২২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৩,০০,৬৬,৬৫১ টি টিকার ডোজ আছে।
CG/CB/NS
(Visitor Counter : 126
স্বাস্থ্যওপরিবারকল্যাণমন্ত্রক
স্বাস্থ্য মন্ত্রকের পক্ষ থেকে সর্বজনীন স্বাস্থ্য পরিষেবা প্রদান দিবস উদযাপন
নয়াদিল্লি, ১২ ডিসেম্বর, ২০২০
সর্বজনীন স্বাস্থ্য পরিষেবা প্রদান দিবস উদযাপন উপলক্ষে কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এক অনুষ্ঠানে পৌরহিত্য করেন। বিভাগীয় প্রতিমন্ত্রী শ্রী অশ্বিনী কুমার চৌবে পাটনা থেকে ভার্চ্যুয়াল পদ্ধতিতে অনুষ্ঠানে যোগ দেন।
অনুষ্ঠানে অংশগ্রহণকারী দর্শক-শ্রোতাদের স্মরণ করিয়ে দিয়ে ডাঃ হর্ষবর্ধন বলেন, কোভিড-১৯ এক সুদৃঢ় স্বাস্থ্য পরিষেবা ব্যবস্থা গড়ে তোলার প্রয়োজনীয়তার বিষয়টিকে জোরালো করেছে। এই পরিস্থিতি ভেদাভেদ ভুলে সকলের কাছে সমান স্বাস্থ্য পরিষেবা পৌঁছে দেওয়ার বিষয়টির গুরুত্ব উপলব্ধি করতে আমাদের সচেতন করেছে। তিনি আরও বলেন, ‘আমাদের অবশ্যই স্ট্যাটাস ভুলে গিয়ে পরিস্থিতি মোকাবিলায় এক মজবুত স্বাস্থ্য ব্যবস্থা গড়ে তুলতে অগ্রাধিকার দিতে হবে, যাতে প্রত্যেককে – এখন ও ভবিষ্যতেও সুরক্ষা দেওয়া যায়’। তিনি বলেন, ‘আমার দীর্ঘদিনের বিশ্বাস যে, ভারতের সেই সক্ষমতা রয়েছে, যা সমগ্র বিশ্বের কাছে সর্বজনীন স্বাস্থ্য পরিষেবা প্রদানে এক রোল মডেল হয়ে উঠতে পারে’।
প্রধানমন্ত্রী শ্রী নরেন্দ্র মোদী বিচক্ষণ নেতৃত্বের প্রশংসা করে এবং আয়ুষ্মান ভারত রূপায়ণে তাঁর আন্তরিকতার জন্য অভিনন্দন জানিয়ে ডাঃ হর্ষবর্ধন বলেন, ২০১৮’তে শুরু হওয়া আয়ুষ্মান ভারত সারা দেশে প্রতিকারমূলক স্বাস্থ্য ব্যবস্থার এক দৃঢ় বাতাবরণ গড়ে তুলতে প্রাথমিক ও টার্সিয়ারি স্বাস্থ্য পরিষেবা প্রদান ব্যবস্থায় আমূল পরিবর্তন নিয়ে এসেছে। আয়ুষ্মান ভারতের দুটি উপাদান স্বাস্থ্য ও রোগী কল্যাণ কেন্দ্র এবং প্রধানমন্ত্রী জনআরোগ্য যোজনার মাধ্যমে সরকার দেশের কোটি কোটি মানুষের কাছে সুলভে গুণগত মানের স্বাস্থ্য পরিষেবা পৌঁছে দেওয়ার চেষ্টা চালিয়ে যাচ্ছে। কোভিড-১৯ মহামারীজনিত চ্যালেঞ্জ সত্ত্বেও স্বাস্থ্য ও রোগী কল্যাণ পরিষেবা কেন্দ্র চালু করার ক্ষেত্রে রাজ্য ও কেন্দ্রশাসিত অঞ্চলগুলির প্রচেষ্টার প্রশংসা করে ডাঃ হর্ষবর্ধন বলেন, আজ পর্যন্ত এই কেন্দ্রগুলিতে ৩০ কোটিরও বেশি মানুষ পরিষেবা পেয়েছেন। আয়ুষ্মান ভারত – প্রধানমন্ত্রী জনআরোগ্য যোজনার মাধ্যমে দরিদ্রতম মানুষকেও ১ কোটি ৪৫ লক্ষেরও বেশি ক্ষেত্রে নগদহীন চিকিৎসা পরিষেবা দেওয়া হয়েছে। এর ফলে, লক্ষ লক্ষ পরিবার গুরুতর অসুস্থতার ক্ষেত্রে তাঁর প্রিয়জনদের নিশ্চিত চিকিৎসা পরিষেবা পেয়ে উপকৃত হয়েছেন। এই উপলক্ষে ডাঃ হর্ষবর্ধন একাধিক স্বাস্থ্য কর্মসূচি সম্পর্কিত কয়েকটি তথ্য-ভিত্তিক অ্যাপ এবং এই কর্মসূচিগুলি রূপায়ণে নীতি-নির্দেশিকা প্রকাশ করেন।
কেন্দ্রীয়মন্ত্রিসভা
পুনর্নবীকরণযোগ্য শক্তি ক্ষেত্রে ভারত ও মরক্কোর মধ্যে একটি সমঝোতায় কেন্দ্রীয় মন্ত্রিসভায় অনুমোদিত
নয়াদিল্লি, ২৩ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ২০১৮-র ১০ এপ্রিল নতুন দিল্লিতে স্বাক্ষরিত পুনর্নবীকরণযোগ্য শক্তি বিষয়ে ভারত ও মরক্কোর মধ্যে একটি সমঝোতা কার্যপরবর্তীভাবে অনুমোদন করেছে।
নতুন এবং পুনর্নবীকরণযোগ্য শক্তিক্ষেত্রে পারস্পরিক সুবিধা, সমতা এবং পারস্পরিক সহযোগিতার ভিত্তিতে টেকনিক্যাল ক্ষেত্রে দ্বিপাক্ষিক সহযোগিতা বৃদ্ধি করা এবং সহযোগিতামূলক প্রাতিষ্ঠানিক সম্পর্ক স্হাপন করার লক্ষ্যে উভয় পক্ষ এই সমঝোতাপত্রে স্বাক্ষর করেছে। সমঝোতাটিতে সহযোগিতার চিহ্নিত ক্ষেত্রে কাজের অগ্রগতি পর্যালোচনা, নজরদারি এবং আলোচনার জন্য একটি যৌথ কর্মীগোষ্ঠী গঠনের সংস্হান রয়েছে। এছাড়া কৃৎকৌশল এবং তথ্যে নেটওয়ার্কিং-এর কথাও এতে বলা হয়েছে। সমঝোতাটি দু দেশের মধ্যে দ্বিপাক্ষিক সহযোগিতা বৃদ্ধির ক্ষেত্রে সহায়ক ভূমিকা নেবে বলে মনে করা হচ্ছে।
CG/PB/NS/…
(Visitor Counter : 44
অর্থমন্ত্রক
২০২৩-২৪ অর্থবর্ষে এপ্রিল মাসের কেন্দ্রীয় সরকারের বিভিন্ন অ্যাকাউন্টের পর্যালোচনা
নয়াদিল্লি, ৩১ মে, ২০২৩
কেন্দ্রীয় সরকার এপ্রিল মাসের বিভিন্ন অ্যাকাউন্টের পর্যালোচনা সংক্রান্ত এক প্রতিবেদন প্রকাশ করেছে। এই প্রতিবেদন অনুযায়ী এপ্রিলে কেন্দ্রীয় সরকারের আয় হয়েছে ১,৭০,৫০১ কোটি টাকা। এরমধ্যে কেন্দ্রীয় সরকারের কর বাবদ রাজস্বের পরিমান ১,৫৮,৯০১ কোটি টাকা। কর বর্হিভূত রাজস্ব আদায়ের পরিমান ১০,৯৫৮ কোটি টাকা। এছাড়াও ঋণ বর্হিভূত মূলধন হিসেবে ৬৪২ কোটি টাকা সরকারের কোষাগারে এসেছে। ঋণ বর্হিভূত মূলধনের মধ্যে বিভিন্ন ক্ষেত্রে প্রদেয় ঋণের থেকে প্রাপ্ত অর্থ যেমন রয়েছে, পাশাপাশি অন্যান্য খাত থেকেও মূলধন প্রাপ্তি হয়েছে। কেন্দ্র রাজ্য সরকারগুলিকে ৫৯,১৪০ কোটি টাকা করের মূল্যায়ণের পর প্রদান করেছে। এই অর্থ বিগত অর্থবর্ষে এপ্রিল মাসের তুলনায় ১১,৫৪৮ কোটি টাকা বেশি। কেন্দ্রীয় সরকার সংশ্লিষ্ট সময়কালে ৩,০৪,০৯৬ কোটি টাকা ব্যয় করেছে। রাজস্ব খাতে ব্যয় হয়েছে ২,২৫,৬৩৯ কোটি টাকা। এরমধ্যে বিভিন্ন ক্ষেত্রে ঋণ গ্রহণের জন্য সুদ বাবদ অর্থ দেওয়া হয়েছে ৪৭,৯২৯ কোটি টাকা। এছাড়াও ভর্তুকির জন্য ব্যয় হয়েছে ২৫,১৬১ কোটি টাকা।
(CG/CB/NS….
সড়কপরিবহণওমহাসড়কমন্ত্রক
শ্রী গড়কড়ির উপস্থিতিতে প্রতিরক্ষামন্ত্রী শ্রী রাজনাথ সিংহ, ডিআরডিও ভবনে, এ-স্যাট ক্ষেপনাস্ত্রের একটি মডেলের উন্মোচন করেছেন
নতুন দিল্লী, ৯ই নভেম্বর, ২০২০
কেন্দ্রীয় সড়ক পরিবহন ও মহাসড়কমন্ত্রী শ্রী নীতিন গড়কড়ির উপস্থিতিতে, প্রতিরক্ষামন্ত্রী শ্রী রাজনাথ সিংহ আজ ডিআরডিও ভবন প্রাঙ্গনে রাখা উপগ্রহ প্রতিরোধী ক্ষেপনাস্ত্রের একটি মডেল উন্মোচন করেছেন। এই অনুষ্ঠানে উপস্থিত ছিলেন, ডিআরডিওর সভাপতি এবং ডিডিআর এবং আরের সচিব ড:জি সতীশ রেড্ডি।
উড়িষ্যার, ড: এ পি জে আব্দুল কালাম ব-দ্বীপ থেকে "মিশন শক্তি" কর্মসূচীর অধীনে দেশের প্রথম উপগ্রহ প্রতিরোধী ক্ষেপনাস্ত্রর সফল পরীক্ষা হয় ২০১৯ সালের ২৭শে মার্চ। এই পরীক্ষায় নিম্ন ভূমির কক্ষপথে  থাকা ভারতীয় দ্রুত গতির একটি উপগ্রহকে, চূড়ান্ত দক্ষতার সঙ্গে প্রতিরোধ করে দিয়েছিল। এটি একটি জটিল পরীক্ষা হলেও সফল ভাবে তা সম্পন্ন করা হয়েছিল।
"মিশন শক্তির" সফল পরীক্ষার মধ্যে দিয়ে ভারত বিশ্বের মধ্যে চতুর্থ দেশ হিসাবে পরিচিত হলো, যারা মহাশূন্যেও তাদের সম্পত্তি রক্ষা করতে সক্ষম।
আজকের অনুষ্ঠানে, প্রতিরক্ষামন্ত্রী শ্রী রাজনাথ সিংহ, এই উদ্যোগের সঙ্গে জড়িত সকল বিজ্ঞানীদের ভূয়সী প্রশংসা করেন।
ডিআরডিওর সভাপতি এবং ডিডিআর ও ডির সচিব ড:জি সতিশ রেড্ডি বলেন, এ-স্যাটের মডেল প্রতিস্থাপনের মধ্যে দিয়ে ডিআরডিওর সদস্যরা, আগামী দিনে আরও কঠিন চ্যালেঞ্জ গ্রহন করতে অনুপ্রাণিত হবেন।
স্বাস্থ্যওপরিবারকল্যাণমন্ত্রক
এবি পিএম-জেএওয়াই –এর বাস্তবায়নে তথ্য ভান্ডারকে সমৃদ্ধ করার লক্ষ্যে বিভিন্ন প্রকল্পের সুবিধাভোগীদের তথ্য ভান্ডার একত্রিত করার উদ্যোগ নেওয়া হয়েছে
নতুন দিল্লি, ১৪ই ফেব্রুয়ারী , ২০২২
আয়ুষ্মান ভারত প্রধান মন্ত্রী – জন আরোগ্য যোজনা  –এর বাস্তবায়নের দায়িত্বে রয়েছে ন্যাশনাল হেল্থ অথরিটি । হাসপাতালে চিকিৎসা করাতে হবে এধরণের রোগের ক্ষেত্রে এবি পিএম-জেএওয়াই –এর আওতায় প্রত্যেক পরিবার বছরে ৫ লক্ষ টাকা স্বাস্থ্য বীমার সুযোগ পেয়ে থেকে। এবি পিএম-জেএওয়াই –এর আওতায় যে ১০ লক্ষ ৭৪ হাজার সুবিধাভোগী পরিবার রয়েছে, তাদের ২০১১ সালের আর্থ-সামাজিক আদম শুমারির মাধ্যমে শনাক্ত করা হয়েছে। এক্ষেত্রে গ্রামাঞ্চলে ৬ ধরণের বঞ্চিত হওয়ার বিষয় এবং শহরাঞ্চলে ১১ রকমের পেশাগত বিষয় বিবেচনা করা হয়েছে।
এনএইচএ প্রকল্পটির বাস্তবায়নের জন্য বিভিন্ন মন্ত্রকের নানা কল্যাণমূলক প্রকল্পের তথ্য ভান্ডারের সাহায্য নিচ্ছে। এর ফলে এবি পিএম-জেএওয়াই –এ সুবিধাভোগীদের শনাক্ত করতে সুবিধে হবে। অন্যান্য কল্যাণমূলক প্রকল্পের সুবিধাভোগীদের তথ্য ভান্ডার থেকে বিভিন্ন তথ্য এবি পিএম-জেএওয়াই প্রকল্পের যথাযথ বাস্তবায়নে সুবিধে হবে। এনএইচএ জাতীয় খাদ্য সুরক্ষা কর্মসূচির তথ্য ভান্ডারকে ব্যবহার করছে। রেশন কার্ডের নাম্বার এই কাজে সহায়ক হচ্ছে। ন্যায্য মূল্যের দোকান বা রেশন দোকান থেকে সুবিধাভোগীদের বিষয়ে নানা তথ্য সংগ্রহ করার জন্য এনএইচএ উদ্যোগ নিয়েছে। কমন সার্ভিস সেন্টার, ইউটিআই –আইটিএসএল –এর মতো বিভিন্ন ব্য়বস্থাকে কাজে লাগানো হচ্ছে।
যেহেতু, একাজে একটি অভিন্ন শনাক্তকরণের ব্যবস্থা থাকলে বিশেষ সুবিধে হয়, তাই বিভিন্ন সরকারী কল্যাণমূলক প্রকল্প যথাযথভাবে বাস্তবায়নের জন্য আধারের সাহায্য নেওয়া হচ্ছে। আধারের ই-কেওয়াইসি –র মাধ্যমে বিভিন্ন সুবিধাভোগীদের শনাক্তকরণের কাজে সহায়ক হচ্ছে।
ইউনিক আইডেন্টিফিকেশন অথরিটি অফ ইন্ডিয়া  ২০২১ এর ২৭শে অক্টোবর, ৬ই ডিসেম্বর এবং ১৪ই ডিসেম্বর এই মর্মে বিজ্ঞপ্তি প্রকাশ করেছে। বিভিন্ন সরকারী দপ্তরের নানা প্রকল্পের জন্য সুবিধাভোগীদের তথ্যভান্ডারের সাহায্য নেওয়া হচ্ছে। ২০১৬ সালের আধার  আইন অনুযায়ী প্রয়োজনীয় তথ্য সংগ্রহ করা হচ্ছে।
৬ই জানুয়ারী খাদ্য ও গণবন্টন দপ্তরের ১৪/২০১৮-সিওএমপি.সেল  নম্বর সরকারী নির্দেশিকা অনুযায়ী জাতীয় খাদ্য সুরক্ষা আইনের আওতায় রেশন কার্ডের থেকে তথ্য সংগ্রহের জন্য প্রয়োজনীয় সহযোগিতা নেওয়া হচ্ছে। এক্ষেত্রে তথ্য সুরক্ষা ও গোপনীয়তা যাতে বজায় থাকে, সেবিষয়ে গুরুত্ব দেওয়া হয়। খাদ্য ও গণবন্টন দপ্তরের বিজ্ঞপ্তির পর এনএইচএ রাজ্য ও কেন্দ্রশাসিত অঞ্চলগুলির কাছে তথ্য ভান্ডার থেকে প্রয়োজনীয় তথ্য সংগ্রহের জন্য যোগাযোগ করেছে। প্রত্যেকটি রাজ্য ও কেন্দ্রশাসিত অঞ্চলগুলি এই মর্মে সব ধরণের সহযোগিতা করছে।
CG/CB/SFS
(Visitor Counter : 97
প্রধানমন্ত্রীরদপ্তর
প্রধানমন্ত্রী আগামীকাল উত্তর প্রদেশে প্রধানমন্ত্রী আবাস যোজনা -এর আওতায় ৬ লক্ষেরও বেশি সুফলভোগীকে আর্থিক সহায়তা প্রদান করবেন
নয়াদিল্লি, ১৯ জানুয়ারি, ২০২১
প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে বেলা ১২টায় উত্তর প্রদেশে প্রধানমন্ত্রী আবাস যোজনা  – এর আওতায় ৬ লক্ষ ১০ হাজার সুফলভোগীকে ২ হাজার ৬৯১ কোটি টাকা আর্থিক সহায়তা প্রদান করবেন। এই অনুষ্ঠানে রাজ্যের গ্রামোন্নয়ন মন্ত্রী ও মুখ্যমন্ত্রী যোগ দেবেন। প্রধানমন্ত্রী আবাস যোজনার ৫ লক্ষ ৩০ হাজার সুফলভোগীকে প্রথম পর্যায়ে এবং ৮০ হাজার সুফলভোগীকে দ্বিতীয় পর্যায়ে আর্থিক সুবিধা প্রদান করা হবে।
প্রধানমন্ত্রী আবাস যোজনা 
২০২২ সালের মধ্যে সকলের জন্য আবাসনের লক্ষ্যে প্রধানমন্ত্রী ২০১৬’র ২০শে নভেম্বর প্রধানমন্ত্রী আবাস যোজনা  – এর সূচনা করেছিলেন। এখনও পর্যন্ত এই কর্মসূচির আওতায় ১ কোটি ২৬ লক্ষ বাড়ি নির্মিত হয়েছে। এই কর্মসূচির মাধ্যমে প্রত্যেক সুফলভোগীকে গৃহ নির্মাণের জন্য সমতল ভূমি এলাকায় ১ লক্ষ ২০ হাজার টাকা এবং পার্বত্য অঞ্চল সহ উত্তর-পূর্বাঞ্চলের রাজ্য, জম্মু ও কাশ্মীর, লাদাখ ও উগ্র বামপন্থা অধ্যুষিত জেলাগুলির সুফলভোগীদের ১ লক্ষ ৩০ হাজার টাকা সাহায্য দেওয়া হয়ে থাকে।
গৃহ নির্মাণে অর্থ সহায়তার পাশাপাশি, প্রধানমন্ত্রী আবাস যোজনা  কর্মসূচির সুফলভোগীদের এমজিএনআরইজিএস – এর আওতায় অদক্ষ শ্রমিক হিসাবে মজুরিও দেওয়া হয়ে থাকে। এমনকি, স্বচ্ছ ভারত মিশনের আওতায় প্রতিটি বাড়িতে শৌচালয় নির্মাণের জন্য ১২ হাজার টাকা সহায়তা দেওয়া হয়। প্রধানমন্ত্রী আবাস যোজনা  কর্মসূচির সঙ্গে কেন্দ্রীয় সরকার তথা রাজ্য ও কেন্দ্রশাসিত অঞ্চলগুলির অন্যান্য কর্মসূচির যোগসূত্র ঘটানো হয়েছে। এর ফলে, সুফলভোগীরা প্রধানমন্ত্রী উজ্জ্বলা যোজনার আওতায় রান্নার গ্যাসের সংযোগ, বিদ্যুৎ সংযোগ, জল জীবন মিশনের আওতায় নিরাপদ পানীয় জলের সুবিধার মতো একাধিক পরিষেবা পাচ্ছেন।